"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Taas on käes One Way saate aeg.
Saate toob teieni misjoniühendus One Way Mission.
Tere tulemast saatesse!
Tänases õpetusosas räägib pastor ja misjonär Arto Sädeaho,
teemaks on vaenlase kindlustused.
Enne seda käime One Way Missioni tegevjuhi Tapani Suontoga merel.
Ta esitab loo "Vaimu tuul".
Ma istun tekil kuulates on meri vaikne tasane
Enda ees seal väikest saart ma näen, oli pime kui jäin ankrusse
Keegi kõrkjais vaikselt sahistab, koovitaja poegi hoiatab
Kui kitarri vaikselt sõrmitsen ta lendab taeva poole kaevates
Tuul mind taevast nõnda juhatab, kui teelt ma peaksin kaduma
Ees mul laiub meri sinine nii tõstan purjed üles lauldes
Laa-la-la-la-la-laa, laa-la-la-la-la-laa
Reisist väsin'd palju matkajaid, jäi teele mitu vaikset sadamat
Paljud usus aina ootavad, millal purjed taas võib heisata
Kui vaimutuul taas vaikselt puhumas võib uue ringiga taas alata
See paneb väsinugi laulma ja rõõmustades teed siis jätkama
Laa-la-la-la-la-laa, laa-la-la-la-la-laa
Vaikselt tasahilju tuul väsinugi teed viib jätkama
Jõudu uut ma jälle juurde saan, kui leian end taas kodusadamast
Nüüd kuuleme esimest osa Arto Sädeaho õpetusest
"Vaenlase kindlustused".
Mul on teile täna värsket leiba. Võtsin selle 10.30 ahjust.
Kui tal on veel veidi taigna maitset, andke andeks.
Olete kindlasti kuulnud, kuidas vana lepingu näited
on mu südamele väga lähedased.
Mul pole midagi Uue Testamendi sõnumi vastu.
See pole tulnud algkristlaste Piiblit, Vana Testamenti tühistama,
vaid seda täide viima. Kristus tuli käsku täitma.
See, et iisraellased vallutasid tõotatud maa,
on eeskujuks ja võrdpildiks tänapäeva usklikele
meie vaimsete võitluste suhtes.
Keskendun täna Joosua raamatu 7. peatükile.
Vana Testamendi ajalugu on meile eeskujuks ja näitab,
kuidas peame kogudusena elama. Võime sealt paljugi tähtsat õppida.
Mäletan, kui kuulsin teismelisena, kuidas Iisrael kõrbes rändas
ja tõotatud maa alasid vallutas, ning see on alati kõnekas olnud.
Tõotatud maa on meie elu, kus ponnistame.
On hea mõelda, et tõotatud maal oli kindlustatud linnu.
Need olid nagu tugibaasid, kust kontrolliti suuri alasid.
Kui iisraellased poleks neid linnu vallutanud ja neid rahvaid löönud,
poleks nad suutnud tõotatud maale elama asuda.
Tänapäeval on vaimseid kindlustusi.
Paljud kogudused ja usklikud
ei julge kunagi vaimsete kindlustustega tegeleda,
vaid hiilivad neist öö varjus mööda ja soovivad, et neid poleks olemas.
Ometi on nad olemas ja kontrollivad meie elualasid,
kui me neile vastu ei astu.
Paulus ütleb kindlustuste kohta 2. Korintlastele 10:4-5 -
"Meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks.
Me kummutame targutused ja purustame iga kõrkuse,
mis tõstab end jumalatunnetuse vastu,
ja me võtame vangi Kristuse sõnakuulmisse kõik mõtted."
Arvasin, et räägin sellest hiljem, aga mainin seda juba praegu,
et oskaksite kujutleda, millise võitlusega meil on
oma elus tõotatud maa vallutamisel tegemist.
Pauluse mainitud kindlustused on saatana valitsetavad kantsid,
nagu tõotatud maal olid jumalatud rahvad,
kelle ebajumalad esindasid kurjade vaimude kummardamist.
Need jõud varjasid end nn tugibaasides,
kust nad korraldasid häirivaid rünnakuid.
Kui oled olnud õnnelik asjade üle, mis su usuelus on toimunud,
kuid äkitselt teeb vaenlane mõnest varjatud kindlusest rünnaku,
on see midagi sinus, millega sa pole tegelenud.
Sellised mõistuse struktuurid ehk varjatud mässulised hoiakud,
mis ei tunnista Jeesust Issandaks, sõdivad jumalatunnetuse vastu
ja tühistavad Jumala Sõna.
Saatana esimene kiusatus inimesele ja ka Jeesusele kõlas:
Kas Jumal on tõesti öelnud?
Ta äratab kahtlusi, et häirida meie sisemist rahu.
Sellised mõistuslikud struktuurid valitsevad isegi usklikke,
takistavad vallutamast uusi alasid ja pidurdavad meie usku.
Peame oleme väga ettevaatlikud selle suhtes,
millele me oma arusaamad rajame.
Kus kaks või kolm on koos, seal on vähemalt neli arvamust.
Meil kõigil on arvamusi.
On täiesti ise asi, kas need ka Piiblil põhinevad.
Peame kõrvutama oma elu Piibli põhimõtetega,
muidu on meie tee väga libe.
Kui oleme usule tulnud ja lasknud Jumalal hävitada
oma meele mõttekindlustusi - erinevaid eluviise ja hoiakuid,
võib elus näha selget muutust.
Kui mõtleme, miks me ei koge elus võitu ...
Mu jutluse alapealkiri ongi "Jumala usuelu piirtingimused";
Jumala piirtingimused võidukaks usueluks.
Kõige enam takistab meid see, mis meile seestpoolt mõju avaldab.
See võib sundida meid teisi inimesi keerulisteks pidama,
kuid suurim probleem on enamasti meis endis.
Kui laseme Jumalal endas tööd teha, näeme oma usuelus progressi.
Kui me aga hellitame salapatte, valdkondi, millest keegi ei tea,
või kui, siis väga lähedased, on usuelu areng väga väike.
Vahel on värskelt usule tulnud inimesed naljakad.
Nad ütlevad, et on palju kasvanud.
Nagu väiksed lapsed, kes teatud pikkuses
peavad end suureks ja targaks.
Sama on ka usuelus.
Usuelu küpsust mõõdetakse sellega, kuidas me asjadega silmitsi seisame.
Kui oleme kasvanud lapsest noorukiks, oleme õppinud kurja võitma.
Kolmandal tasemel oleme õppinud Teda tundma.
Paulus ütles: Ma tunnen Teda, kellesse ma usun.
See on vaimse kasvu kõrgeim tase.
Kui kaitseme oma elu pimedaid valdkondi,
mis on selgelt Jumala tundmise ja sõnakuulelikkuse vastu,
areneb meie usuelu vaevaliselt.
Millised need kindlustused on?
Paulus ütles, et see on targutamine, mis seab end jumalatunnetuse vastu.
See võib olla jäänus ida filosoofiatest ja mõtlemisest,
mida imetlevad ka paljud soomlased;
new age või mingid okultsed asjad, millega end ise ei seostatagi.
Nende seas võivad olla ka sugukondlikud pärimused,
millest tuleb selgelt lahti öelda ja uueneda Kristuse nimel ja veres,
et need asjad ei saaks meid valitseda.
Üks väga tavaline patt on ahnus.
Ahnus on ebajumalateenistus ja Jumal vihkab seda.
Ahnel ei pruugi isegi raha olla, kuid ta võib siiski ahne olla.
Raha võib olla nõrgaks küljeks.
Mõnedel võib olla nõrgaks kohaks seksuaalvaldkond,
kus ei suudeta end kontrollida.
Ja mõned loodavad enam inimesele kui Jumalale.
Kui meie mõttestruktuurid on harjunud pigem inimesele lootma,
ei julge me teha ususamme.
Näiteks rahaga seotud olukorras põhinevad meie ususammud sellel,
et kontrollime pangaarvet.
Palju parem on enne välja uurida, kas asi on Jumala tahe või mitte.
Kui see on Jumala tahe, laabub ka kõik muu.
Olen seda näinud. Jumal hoolitseb oma hullude eest.
On olemas ka jumalatud või ebapühad hingelised sidemed.
Kui väljaspool abielu sünnib ebaterveid hingelisi sidemeid,
kontrollimatu flirtiv meel jms, mis ei kuulu uskliku ellu,
võib sellest kasvada kindlustus, mis meid valitseb.
Kaua aega tagasi ostsin diislikütusega uue Volvo.
Ajasin tollal veel äri.
Läksin Vilhonvuore tänavale, kus oli iga nädal palvekoosolek.
Mulle nii meeldis mu sinine Volvo.
Mäletan, kuidas see vaikselt mu meeled vallutas.
Sulgesin silmad ja nägin vaid oma Volvot.
Mõistsin, et ei saa ju olla nii, et näen Issanda ees palves Volvot.
Peaksin suunama oma teadvuse Kõikvõimsale Issandale troonil,
kelle abil selle Volvo sain. Tänu Jumalale, aga see pole peaasi.
Võime armuda kingitustesse rohkem kui Kingiandjasse.
See oli väike kõrvalepõige.
Kui hellitame oma elus teatud valdkondi,
annab see vaenlasele seadusliku õiguse su elu kontrollida.
See võib olla ka mõni iseloomujoon, mis on päritud
või elu poolt kujundatud, ja sunnib meid kuidagi reageerima.
See on meile kõigile väga omane.
Võime needki asjad jätta Issanda palge ette ja paluda,
et Kõikvõimas Issand puhastaks meid kõigest, mis aeglustab meie teekonda
ja usuponnistusi ning takistab meie kasvu.
Teisisõnu - vaenlase kindlustus või nn sillapea meie sisimas
on kõik, mis tõstab end kõrgemale Piibli tõest,
olgu need kasvõi teooriad loomise või maailma sünni kohta.
Kui mõistus on ülim kriteerium, muutub see takistuseks.
Rääkisime nüüd põhjalikult võimalikest kindlustustest.
See on üks turvaline koht, kust vaenlane saab sind häirida.
Kui kogetakse selliseid asju ja need seovad tugevalt,
ei tähenda see, et inimene oleks seestunud.
See tähendab, et meil on nõrkusi, ja lihal on leping kurjusega.
Isegi kui asi poleks nii hull, häirib see meie usuelu kasvu
ja aeglustab seda.
See oli üsna põhjalik seletus.
Mõtleme Vana Testamendi kogudusele.
Iisraellased said kõrbes sõdides tugeva ettevalmistuse.
Enne Jordani ületamist ütles Joosua: Puhastage ja pühitsege end,
sest homme teeb Jumal meie keskel suuri asju.
Miski ei saa olla põnevam, kui näha Jumala tegusid.
Siin koosolekulgi tahame kogeda, et Issand on kohal
ja saame sellest värskendust.
Joosua aga ütles: Pühitsege end.
Järgmisel päeval, kui preestrid ees läksid,
peatus Jordani jõe vool, kui nad olid teinud ususammu.
Need pole mingid lood, vaid Piibli ajalugu.
Paljud on püüdnud seletada, et tollal olid looduskatastroofid,
maakera kõikus ja nii see jõgi seisma jäigi.
Seegi on võimalik, kuid selle ajastus oli jumalik.
Mine proovi järgmine kord Jordanis; vesi jätkab teed.
See oli Jumala ajastatud juhtimine.
Kõik nägid, et liikvel on rahvas, kelle eest hoolitseb elav Jumal.
Meil on meeles Jeeriko müürid ja nende piiramine.
See oli võimas võit, millest räägitakse tänapäevani.
Müürid langesid, rahvas tõusis linna
ja hävitas selle sootumaks.
Joosua oli öelnud Iisraeli rahvale, et nad ei võtaks endale midagi,
mis kuulub hävitamisele.
Mõnekümneaastase kogemuse ja kõigi imede põhjal
oleks võinud arvata, et kõik mõistsid Jumala pühadust;
Tema au ja ligiolu pole naljaasi.
Ometi, samuti nagu tänapäeval, on inimesi, kes tulevad koosolekuile,
laulavad, palvetavad ja ülistavad ... Hesekieli raamat räägib sellest.
Alates Hesekieli 33:30 -
"Su rahva lapsed räägivad sinust seinte ääres ja kodade lävel
ning ütlevad isekeskis üksteisele nõnda:
Tulge ometi ja kuulake, milline sõna nüüd tuleb Issandalt!”
Vaadake, milline koosolek käib! Lähme vaatama.
"Nad tulevad su juurde, nagu rahval on viisiks tulla,
ja nad istuvad su ees nagu minu rahvas ja kuulevad su sõnu
aga nad ei tee nende järgi; sest neil on meelitused suus,
nad teevad nende järgi ja nende süda ajab taga omakasu.
Ja vaata, sa oled neile nagu armastuslaul,
ilus kõlalt ja kaunisti kanneldatud: nad kuulevad küll su sõnu,
aga nad ei tee nende järgi."
Paljud usklikud elavad tänagi sellist elu -
tulevad koosolekule ja istuvad vagalt kenasti riides.
Selles pole midagi halba. On hea kenasti riides olla.
Minagi püüan seda teha. Täna olen küll teksastes kahjuks.
Meil on veres välispidine näitamine.
Siiski võib olla neid, kes lähevad koosolekult otse kõrtsi
või mõnele kokkulepitud kohtumisele, kus ei austata Jumalat;
valed suhted jne.
Sel juhul oli Jumala ees olek nagu kaunis kuulatud laul,
mis kohe unustati.
Jumal tegutses võimsalt. Jeerikos saadi suur võit,
kuid tõotatud maa ajaloo kurb osa on selles,
et pärast Jeerikot saadi rünnakus Ai linna vastu kibe kaotus.
Nii möödus meie pooltund.
Arto Sädeaho õpetus jätkub nädala pärast.
Kohtumiseni! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri
toimisto@onewaymission.fi